text: Jaartii tiyya osoo isiin xurii laguu irra jirtu itti dabalamee, maaltu narra jira gaafii jedhutu dhihaate. Yaa Gabricha Rabbii! Rabbiin Nabi Muhammadiin (SAW) akkana jedha “Heeydii irraa sigaafatuuf jiranii, irraa fagaadhaa jedhiin” Kanaaf jecha haraama dalagdee jirta.
text: #000005
text: Tan duraa wanni sirra jiru towbaadha. Namni jaartii akkuma heeydiin itti dhufeen itti ida’ame diinaaratu irra jira, kan heydii gara dhumaa irra osoo jirtu itti ida’ame ammoo dirhamatu irra jira hadiisni jedhu ni jira. Garuu irra caaltuun waan san har’a booda itti hin deebi’u jedhanii sharxii toowbaa guutanii irraa fagaachuudha.
text: #000006
text: Akkuma san atis gabrittiin Rabbii, yeroo heydiidhaa akka inni waswaas keessa hin galle if eeggannoo godhi. Dhalaan gariin heeydiin hogguu itti dhuftu fedhiin isaanii ni dabala. Gaafni isiin ifyaadattee if tottolchitus gaafuma sani. Haala kanaan jaarsi isii yoo hamtuu keessa gale sababaa itti taatee jirti jechuudha. Ammoo yoo inni sihii heeydii irra jirtu sitti ida’amuu fedhe didi. Hamma dandeetteen ifirraa dhoorki malee, tole hin jedhin. Nabiin (SAW) Nama kamuu gamachiisuuf waan Rabbiin jibbu dalaguun dhoorkaadha jedhan.
text: #000007
text: Allah’n haadha warraa heeydii irra jirtutti ida’amuu dhoorkee jira. Qur’aanni dhimma kana irraa yoo dubbatu, heydiin mataan isaa azaa (waan miidhaa qabu) tahuu nuuf ibse.
text: #000008
text: Rabbiin akkana jedha: “(Yaa Muhammad) Heeydii irraa sigaafatuuf jiran. Suni (heydiin) azaadha. (Abbaan warraa jaartii isaa heeydii irra jirtutti makamuun waan miidhaa qabu), Kanaaf, dubartii heeydii irra jirtu irraa faagaadhaa, jedhiin” [al-Baqarah 2:222]
text: #000009
text: Akkuma qur’aanni ibse walqunnamtiin yeroo heeydii wanti dhoorkameef dhiiga qofaafii miti. Miidhaa hedduu waan qabuufi. Saayinsiinis yeroo heeydii walqunnamtii raawwachuun, infeekshinii dabaltee rakkoolee biroo heddu kan fidu tahuu mirkaneessee jira.
text: #000010
text: Muslimni wanta hunda dura ajaja Rabbii isaa fudhachuu qaba. Maaltu gabricha isaatiif toltuu qaba, maaltu ammoo miidha qaba kan jedhu Rabbiin ni beeka. Eega irraa fagaadhaa jedhee nu ajajee gaaffii tokkoon maletti irraa fagaatuu qabna.
text: #000011
text: Saayinsiin fayyaa dhimma kanarraa maal jedha?
text: #000015
text: Dubartiin xurii laguu (heeydii) irra jirtu, yeroo biroo caalatti infeekshiiniiwwan walqunnamtii saalaatiin daddaabraniif salphatti saaxilamuu malti. Sababni kanaatis dhangala’aawwan qaama hormaata dubartii keessaa bahan, baakteeriyaa fi vaayirasiiwwan gara garaatiif carraan haala mijaawaa uumuudhaa ni bal’ata. Dabalataanis qaamni hormaataatis kan duraa irra hamma tokko waan banamuuf, vaayirasiin humna xiqqaa qabus salphatti gara qaama isii seenuu danda’a.
text: #000016
text: Akka waliigalaatti yeroo xuriin laguu hin jirretti, dhangala’aan qaama saala dubartii gama balbalaa keessa jiru asiidawaa yoo tahu, kunis PH 3.8-4.5 jidduu tura. Haalli kun qaamni saalaa dubartii ofumaa isaatii vaayirasii fi baakteeriyaa ofirraa ittisuun, qulqullina isaa akka eeggatu gargaara. Haata’u malee yeroo heeydii PH’n dhiiga laguu haalaan ol ka’ee PH 7-8 waan gahuuf, kunis humni asiidii qaama hormaataa keessa jiru akka hir’atu godha. Hammi asiidii hir’achuun ammoo; fangasiifi baakteeriyaan garagraa kanneen infekshiiniidhaaf nama saaxilan, rakkoo malee salphatti akka wal horan gargaara. Sababaa kanaaf jecha dubartiin yeroo kanatti wal-qunnamtii saalaa raawwatte, carraan isiin infeekshiinaaf saaxilamuuf qabdu ol aanaadha. Infeekshiiniin qaama isii keessa jirus salphamatti gama abbaa warraa isii dabruu dandaya. Kan abbaa warraa isiitis haala salphaan gama isii dabra.
text: #000017
text: (Yeroo xurii laguu wal qunnamtii saalaa godhuun dhoorgaadha. Rabbitu Qur’aana isaatiin dhoorge. Waan Rabbiin irraa dhoorge maaliif jedhanii gaafatuun hin barbaachisu. Eega ajaja Rabbii tahee dhiisuun dirqama. Namni dhimma akkanaa irratti maaliif jedhee gaafataa oolu, ragaa qabatamaa isa amansiisu barbaadutti jira. Ragaa san ammoo gama qorannoo saayinsiitiin mirkaneeffachuu barbaaduutu mala. Saayinsiin waan tokko har’a gaariidha jedhee, boru ammoo qorannoo biroo booda hamaadha jechuu dandaya. Saayinsiin waan ilmi namaa qoratee bira gahe. Dogongoruu dandaya. Yeroo booda jijjiiramuus dandaya. Kanaafuu ragaa qabatamaa saayinsii barbaaduuf if cinquun hin barbaachisu. Waan Rabbiin irraa dhoorke irrumaa dhoorkamutu barbaachisa. Ajaja isaa fudhatanii irraa dhoorkamuun ajrii namaaf argamsiisa. Ajaja isaa didanii waan inni irraa dhoorke dalaguun ammoo qixaaxa isaa namatti buusa.
text: #000025
text: October 21, 2022 at 9:35 pmAs wr wb gaafin kiyya waa’ee janaazaa ilaallata.
  Janaazaa dhiiraa irratti wayta dua’ii kadhatan wa zowjan keyran min zajihaa jedhan kan dubartii hoo bakka sanitti maal jedhan?
  October 21, 2022 at 9:32 pmAs wr wb gaafin kiyya waa’ee janaazaa ilaallata.
  Janaazaa dhiiraa irratti wayta dua’ii kadhatan wa zowjan keyran min zajihaa jedhan kan dubartii hoo bakka sanitti maal jedhan?
text: #000026
text: As wr wb gaafin kiyya waa’ee janaazaa ilaallata.
  Janaazaa dhiiraa irratti wayta dua’ii kadhatan wa zowjan keyran min zajihaa jedhan kan dubartii hoo bakka sanitti maal jedhan?
text: #000027
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000029